Pa gesoek ná moord op ma, babaArgieffoto (Foto: Pixabay) Die polisie in Welkom is op soek na die pa en eggenoot van ’n vermoorde ma en baba wie se liggame Sondag deur bure in die Katanga-woongebied ontdek is. Die liggame is deur ’n naasbestaande uitgeken as dié van Ratiso Dhlengwayo (22) en haar drie maande oue baba, Progress Mhofu. Stephen Thakeng, polisiewoordvoerder, sê albei slagoffers is keelaf gesny. Hulle is op die toneel dood verklaar. Twee sake van moord word nou ondersoek. Volgens Thakeng het die bure ongeveer 12:15 Sondag op die liggame van die ma en baba afgekom. Die pa en eggenoot van die slagoffers was egter nêrens te vind nie en word nou deur die polisie gesoek om met die ondersoek te help. Enigiemand met inligting kan speursers. Modupe Thekiso van die polisie se eenheid vir ernstige misdaad by 083 929 8149 bel.